רמי קלינשטיין קרן פלס

רמי קלינשטיין קרן פלס הוא אלבומם המשותף של הזמרים קרן פלס ורמי קלינשטיין. האלבום יצא במסגרת פרויקט עליו עבדו פלס וקלינשטיין שנתיים לפני צאת האלבום. הפרויקט היה יוזמה אישית שלהם וכלל כתיבה והקלטת שירים וכן יציאה למופע משותף. האלבום יצא ב-3 בפברואר 2016 בהפקת עמוס בן דוד. האלבום קיבל מעמד זהב על מכירות של למעלה מ-15 אלף עותקים כשלושה וחצי חודשים לאחר צאתו. בסוף השבוע שלפני הופעתם הראשונה בקיסריה (19-20 במאי) שודר בערוצים 22 ו-24 סרט באורך רבע שעה המתעד את הקלטת האלבום וההכנות למופע. במהלך הסרט השניים מספרים על חוויותיהם מהפרויקט המשותף. הם מספרים כיצד החל החיבור ביניהם וכיצד עלה הרעיון למופע משותף. בנוסף במהלך הסרט מופיעים קטעים מחדר ההקלטות וכן קטעים מהמופע. עד אשר ישוב - סינגל הבכורה מהפרויקט. יצא ב-15 בדצמבר 2015. נכתב במבצע צוק איתן. לחיות - הסינגל השני. יצא ב-1 בפברואר 2016, יומיים לפני צאת האלבום. בנוסף, ב-27 במרץ 2016 יצא קליפ לשיר מתוך המופע המשותף שלהם. תודה - הסינגל השלישי. יצא ב-17 במרץ 2016, כחודש וחצי לאחר צאת האלבום. כל השירים נכתבו והולחנו על ידי קרן פלס ורמי קלינשטיין למעט השירים "תודה" ו"ככה היא אוהבת" שנכתבו והולחנו גם על ידי ישראל.  השיר "היום הראשון" מוקדש באלבום לאוהד בן ישי שנפצע במבצע צוק איתן. השיר "עוד ניפגש" מוקדש באלבום לזכרו של מנחם טור, אביו של בן זוגה של קרן, נועם. מילים ולחנים: קרן פלס ורמי קלינשטיין הפקה ועיבודים: עמוס בן דוד תופים: אלון הלל בס: בנאי גפני גיטרות: יונתן פריג', נועם בורג פסנתר, אקורדיאון: רמי קלינשטיין פסנתר (ב"מושלמת"), קלידרה (ב"רגע שקט"): קרן פלס קלידים וכלי הקשה: עמוס בן דוד קלידים (ב"עדיף אהבה"): עדי גולדשטיין כינור ראשון: חן שנהר ויולה וכינור שני: גליה חי כינור שני (ב"רגע שקט" וב"ככה היא אוהבת"): אבנר קלמר צ'לו: מאיה בלזיצמן צ'לו (ב"ככה היא אוהבת" וב"רגע שקט"): הילה אפשטיין קרן יער (ב"היום הראשון" וב"עוד ניפגש"): אלון ראובן נבל (ב"תודה"): לי קורן קולות רקע (ב"לחיות"): נועה בל, אסתי ועקנין הקלטות: Playground Studio מיקס ומאסטרינג: רונן הלל כחלק מהפרויקט יצאו פלס וקלינשטיין לסיבוב הופעות משותף. ההופעות הראשונות היו ב-10 וב-11 בפברואר 2016 וכל הכרטיסים אליהן נמכרו מראש. המופע כולל להיטים של שניהם לאורך השנים, שירים שכתבו לזמרים אחרים (ריטה, מירי מסיקה, הראל סקעת) וכן שירים מאלבומם המשותף. ב-21 במאי 2016, המופע הגיע לתיאטרון קיסריה. בהמשך הוא הגיע לשם פעמיים נוספות ב-30 ביוני וב-15 בספטמבר וכן למספר מקומות נוספים ברחבי הארץ. במהלך המופע בתיאטרון קיסריה ב-21 במאי השניים קיבלו אלבום זהב על אלבומם. באותה הופעה הפתיעה פלס את קלינשטיין כששרה וניגנה מחרוזת שירים שלו המורכבת משירים שכתב והלחין ושלא נכנסו למופע המשותף שלהם. ב-25 במאי הם הופיעו בהרצליה במופע התרמה מונגש לכבדי שמיעה לארגון "בקול", ארגון שמייצג את כבדי השמעה בישראל. המופע כלל מערכות שמע ותמלול בזמן אמת על מנת לאפשר לכבדי השמיעה לקחת חלק במופע. במופע זה נתרמו לארגון מאות אלפי שקלים. ב-26 במאי במהלך ריאיון לאקו 99 FM נחשף כי ההופעה בקיסריה ב-21 במאי הוקלטה ותצא כאלבום הופעה בראש השנה. השניים הוציאו מתוך האלבום את הסינגל "בגידה" ולבסוף האלבום יצא בהופעתם השלישית בקיסריה, ב-15 בספטמבר. האלבום הוקלט במהלך הופעתם הראשונה בהיכל התרבות ובהופעתם בקיסריה ב-21 במאי. בהופעתם האחרונה, ב-19 באוקטובר, עלה לבמה יאיר לפיד והצטרף אל השניים בשיר האחרון במופע - "צעיר לנצח", אשר תרגם ממילותיו של בוב דילן. עד אשר ישוב תפוחים ותמרים ואת על הגשר הישן קרוב אל לבך לייק וואנקה אהביני איתי (חלק מההופעות) לשם מתנות קטנות אם אלה החיים שיר אהובת הספן תודה לחיות מבול בגידה רק אלוהים ישפוט אותי עניין של זמן מחרוזת קצביים: כל הציפורים אש נובמבר בוא פיז'ו 92 את שרה ברדיו עטוף ברחמים הדרן צעיר לנצח אלון הדר, וביניהם, באתר ynet, 29 בינואר 2016 גל אוחובסקי, ‏רמי קלינשטיין וקרן פלס חוגגים משפחתיות, באתר ‏מאקו‏, 8 בפברואר 2016 דודי פטימר, קרן פלס ורמי קלינשטיין בהופעה: חגיגה מוזיקלית, באתר nana10‏, 11 בפברואר 2016 פרסומת המופע של קלינשטיין ופלס, סרטון באתר יוטיוב רמי קלינשטיין קרן פלס, רשימת השמעה, באתר יוטיוב אלדה נתנאל, רמי קליינשטיין וקרן פלס בחגיגת אהבה על במת האמפי של בית גוברין באתר ישובניק נט, 21 באוגוסט 2016 קרן פלס ורמי קלינשטיין, ‏הופעה בקיסריה, באתר גלי צה"ל, 15 בספטמבר 2016 מתוך דף הפייסבוק של NMC הד-ארצי מתוך דף הפייסבוק של E! Israel רז שכניק, תור הזהב, באתר ynet, 22 במאי 2016 קרן פלס ורמי קלינשטיין - מאחורי הקלעים, סרטון באתר יוטיוב לחיות, בביצוע רמי קלינשטיין וקרן פלס, וידאו קליפ של השיר באתר יוטיוב תמונה שפורסמה בעמוד הפייסבוק של NMC LIVE - ייצוג אמנים, ובה מפורטים מועדי ההופעות הקרובות תמונה שפרסמה קרן פלס בעמוד הפייסבוק שלה קרן פלס ורמי קלינשטיין יופיעו בערב התרמה לעמותת "בקול", באתר ‏מאקו‏, 24 במאי 2016 היום ומחר - מופעי התרמה למען החירשים, באתר ynet, 25 במאי 2016 יעל ולצר, בזכות פלס וקלינשטיין: מאות אלפי שקלים ל"בקול", באתר ynet, 26 במאי 2016 קרן פלס ורמי קלינשטיין ריאיון לאקו 99, 26 במאי 2016 רן בוקר, כשיאיר לפיד הצטרף לפלס וקלינשטיין על הבמה, באתר ynet, 20 באוקטובר 2016